SGP จ่อเซ็นขายก๊าซฯให้พันธมิตรในพม่า 1-2 วันนี้ มั่นใจทั้งปีรายได้แตะ 5 หมื่นลบ.
SGP จ่อเซ็นขายก๊าซฯให้พันธมิตรในพม่า 1-2 วันนี้ มั่นใจทั้งปีรายได้แตะ 5หมื่นลบ.ส่วนกำไรจะฟื้นกลับไปเติบโตสูงกว่าปี 56 ที่ทำได้ 1.6 พันล้านบาท
5 มิ.ย. 2558

บริษัท สยามแก๊ส แอนด์ ปิโตรเคมีคัลส์ จำกัด (มหาชน) หรือ SGP ระบุว่า บริษัทเตรียมลงนามสัญญาขายก๊าซปิโตรเลียมเหลว (LPG) ให้กับพันธมิตรในเมียนมาร์เป็นครั้งแรกใน 1-2 วันนี้ ขณะที่ยังได้ศึกษาที่จะร่วมมือกับพันธมิตรตั้งคลัง LPG ในเมียนมาร์ด้วย โดยคาดว่าจะมีขนาด 1-2 พันตันหลังจากที่ได้เข้าไปทดลองตลาดระยะหนึ่ง
สำหรับแนวโน้มผลการดำเนินงานในไตรมาส 2/58 คาดว่ารายได้และกำไรจะเติบโตกว่าไตรมาสแรกอย่างมีนัยสำคัญ ตามทิศทางของตลาดต่างประเทศที่ดีขึ้น ส่งผลให้มั่นใจว่าทั้งปีนี้จะมีรายได้แตะระดับ 5.5-6 หมื่นล้านบาท
ส่วนกำไรจะฟื้นกลับไปเติบโตสูงกว่าปี 56 ที่ทำได้ 1.6 พันล้านบาท โดยปีนี้คาดว่าปริมาณขาย LPG จะเพิ่มเป็น 2.57 ล้านตันจาก 2.44 ล้านตันในปีก่อน